સરકારી આંકડા દર્શાવે છે કે ભારતમાં 21.9 ટકા લોકો ગરીબી રેખા નીચે જીવે છે. આ ઉપરથી કહી શકાય કે બંને સમયે ભોજન નહીં મેળવનારા લોકોની સંખ્યા આ આંકડાથી નીચે હશે. જો અમેરિકાની વાત કરીએ તો ત્યાં દર ચાર માંથી એક ગરીબ છે અને દર સાતમાંથી એક ભૂખ્યો રહે છે. આવી જ રીતે ભારતમાં ભૂખ્યા રહેનારા લોકોની સંખ્યા ઓછી હોવી જોઇએ. જ્યારે બીજી તરફ યુપીએ સરકારે દેશના 67 ટકા લોકોને આ યોજનાનો લાભ આપવા માંગે છે ત્યારે સ્પષ્ટ થાય છે કે ગરીબોની સંખ્યામાં વિરોધાભાસ છે. આ સાથે સરકારની નિયત યોજનાનો લાભ વાસ્તવિક ગરીબો અને ભૂખ્યા રહેનારાઓ સુધી પહોંચાડવાને બદલે વોટ બેંક લૂંટવાનો છે.